Zug (mesto)

Zug (franc. Zoug, tal. Zugo, rétorom. Zug, lat. Tugium) je hlavné mesto kantónu Zug v strednom Švajčiarsku. K 31. decembru 2011 žilo v meste 26 901 obyvateľov. Geografia Zug leží v nadmorskej výške 425 m n. m. na Zugskom jazere. Z rozlohy 33,8 km² pripadá vyše 12 km² na jazero. Z plochy súše je 23,8 % zastavanej, 35,5 % sa využíva na poľnohospodárske účely, 38,1 % je zalesnených a 2,6 % tvorí neproduktívna pôda. Obyvateľstvo S takmer 27-tisícmi obyvateľmi je Zug najväčším mestom kantónu Zug. Počet obyvateľov mesta sa najmarkantnejšie zvyšoval okolo roku 1900 a medzi rokmi 1950 a 1970. Nové rodinné domy pre jednu ale aj viac rodín postavené v posledných rokoch znamenali opätovné zvyšovanie počtu obyvateľov. Podiel cudzincov v meste je 23,9 %, čo je mierny nadpriemer oproti kantonálnemu priemeru, ktorý je okolo 20 percent. Pri sčítaní obyvateľov v roku 2000 zvolilo nemčinu ako svoj hlavný jazyk 81,8 % obyvateľov, nasleduje taliančina (3,8 %) a srbochorvátčina (3,2 %). Obyvateľstvo Zugu je prevažne katolícke. V roku 2011 bolo 48,37 % obyvateľov katolíkov, 15,09 % protestantov, 14,18 % príslušníkov iných vierovyznaní a 22,36 % bolo bez vyznania. Partnerské mestá Fürstenfeld, Rakúsko Galéria Referencie Pozri aj Zoznam miest vo Švajčiarsku Iné projekty Commons ponúka multimediálne súbory na tému Zug (mesto) Externé odkazy Oficiálna stránka (po nemecky) Virtuálna prehliadka Zdroj Tento článok je čiastočný alebo úplný preklad článku Zug (Stadt) na nemeckej Wikipédii.